बीजेपी सूत्र बताते हैं कि पार्टी को अभी राज्य में सरकार गठन पर फैसले में कुछ और दिन लग सकते हैं, लेकिन पार्टी को भरोसा है कि राज्य में बीजेपी की सरकार बनेगी। गुरुवार को पार्टी के महासचिव राम माधव ने पीडीपी के वरिष्ठ नेता मुज़फ्फर हुसैन बेग से दो बार मुलाकात की। पहले दौर की मुलाकात बेग के घर पर हुई, जबकि दूसरी बार दोनों नेता होटल में मिले। बैठक से पहले बेग ने कहा था कि राज्य में नई सरकार के गठन के लिए बीजेपी और पीडीपी को बात करनी चाहिए।